******

**Tomme huse og klemkasser i rustfrit stål til Ex-området**

De nye rustfri stålkasser Clipsafe fra Phoenix Contact, som fås enten tomme eller bestykket med rækkeklemmer, er egnede til anvendelse under ekstreme betingelser. De 140 robuste ATEX- og IECEx-godkendte standardkasser fås som dør- eller lågvarianter i 9 dybder i størrelser op til 1000 x 1000 x 300 mm og yder omfattende beskyttelse af applikationer i industrielle miljøer og inden for procesteknologiske områder.

Designet med praktik i tankerne kan hængslerne flyttes, så de kan passe til den specifikke installation. Det samme gælder for montagevinklerne. Den særlige dør- og lågpakning giver en sikker tætning, selv efter at være blevet åbnet mange gange. Samtidig danner tætningskanten en afløbskanal, som pålideligt forebygger indtrængning af fugt og snavs. En døråbningsvinkel på 135o sikrer bekvem adgang i tilfælde af service og vedligeholdelse. Flangeplader er muligt på fire af husets sider med patenteret tætningsbeskyttelse og montageskruer, der ikke falder af.

De tomme Clipsafe huse kan udstyres komplet med rækkeklemmer og kabelforskruninger efter opgave og skræddersys med gevind, borehuller og rektangulære udskæringer.

For yderligere information kontakt Product Manager Henning O. Lippert, hlippert@phoenixcontact.dk eller vores kundeservice på telefon 36 77 44 11.